നെയ്യാര് ഡാമില് ബൈക്ക് സ്റ്റണ്ട്: യുവാക്കളെ മര്ദ്ദിച്ച രണ്ടുപേര്ക്കെതിരെ കേസ് തിരുവനന്തപുരം നെയ്യാര് ഡാമിനരികില് ബൈക്ക് സ്റ്റണ്ട് നടത്തിയതിന് യുവാക്കളെ മര്ദ്ദിച്ച സംഭവത്തില് രണ്ട് പേര്ക്കെതിരെ പോലീസ് കേസെടുത്തു.നെയ്യാര് ഡാം സ്വദേശികളായ അനീഷ്, ലാലു എന്നിവര്ക്കെതിരെയാണ് കേസെടുത്തത്. മനഃപൂര്വം അപകടമുണ്ടാക്കി മര്ദ്ദിച്ചുവെന്ന വട്ടിയൂര്ക്കാവ് സ്വദേശി ഉണ്ണികൃഷ്ണന്റെ പരാതിയിലാണ് കേസെടുത്തത്. നെയ്യാര് ഡാമില് ബൈക്ക് റൈസിങ്ങിനിടെയുണ്ടായ അപകടത്തില് യുവാവിന് ഗുരുതരപരിക്കേറ്റിരുന്നു. നെയ്യാര്ഡാം റിസര്വോയര് മൂന്നാം ചെറുപ്പിന് സമീപമായിരുന്നു അപകടം നടന്നത്. സമൂഹമാധ്യമങ്ങളില് സ്റ്റാറ്റസ് ഇടാനായി ബൈക്ക് റൈസിങ് നടത്തുന്നതിനിടെ എതിരെ വന്ന ബൈക്ക് ഇടിക്കുകയായിരുന്നു. അപകടത്തില് യുവാവിന്റെ കാല് ഒടിഞ്ഞുതൂങ്ങിയിരുന്നു. മൂന്ന് ബൈക്കിലെത്തിയ യുവാക്കള് റേസിംഗ് നടത്തുന്നതിനിടെ വാഹനം വെട്ടിത്തിരിക്കുകയും അതുവഴി നെയ്യാര് ഡാമിലേക്ക് പോകുകയായിരുന്ന ബുള്ളറ്റ് യുവാവിന്റെ ബൈക്കില് ഇടിക്കുകയുമായിരുന്നു. ബൈക്ക് കുറുകെ പിടിച്ചതിലാണ് അപകടമുണ്ടായത്. ഇതോടെ ബുള്ളറ്റിലെത്തിയവര് ചോദ്യം ചെയ്യുകയും ഇരുസംഘങ്ങളും തമ്മില് വാക്കേറ്റമുണ്ടാകുകയും ചെയ്തിരുന്നു.